CELEX: 62009CN0251
Language: lt
Date: 2009-07-07 00:00:00
Title: Byla C-251/00: 2009 m. liepos 7 d. pareikštas ieškinys byloje Europos Bendrijų Komisija prieš Kipro Respubliką

26.9.2009   
            
            
               LT
            
            
               Europos Sąjungos oficialusis leidinys
            
            
               C 233/5
            
         2009 m. liepos 7 d. pareikštas ieškinys byloje Europos Bendrijų Komisija prieš Kipro Respubliką
   
   (Byla C-251/00)
   2009/C 233/09
   Proceso kalba: graikų
   
      Šalys
   
   
      Ieškovė: Europos Bendrijų Komisija, atstovaujama C. Zadra ir I. Chatzigiannis
   
      Atsakovė: Kipro Respublika
   
      Ieškovės reikalavimai
   
   
               —
            
            
               Pripažinti, kad Kipro Respublika pažeidė įsipareigojimus pagal Direktyvos 93/38/EEB (1) 4 straipsnio 2 dalį ir 31 straipsnio 1 dalį bei Direktyvos 92/13/EEB (2) 1 straipsnio 1 dalį.
            
         
               —
            
            
               Priteisti iš Kipro Respublikos bylinėjimosi išlaidas.
            
         
      Ieškinio pagrindai ir pagrindiniai argumentai
   
   Teigiama, kad kvietime dalyvauti konkurse Nr. 40/2005, susijusiame su Vasilikou šiluminės elektrinės ketvirtojo bloko projektavimu, tiekimu ir statyba, Archi Ilektrismou Kyprou (Kipro elektros energijos reguliavimo institucija) pažeidė Direktyvas 93/38/EEB ir 92/13/EEB.
   Kai dėl Direktyvos 93/38 4 straipsnio 2 dalies ir 31 straipsnio 1 dalies pažeidimo, Komisija mano, kad pažeidimas padarytas dėl skundą pateikusio dalyvio pasiūlymo atmetimo ir kito konkurso dalyvio pasiūlymo priėmimo remiantis konkurso skelbime aiškiai nenurodytu kriterijumi.
   Kai dėl Direktyvos 92/13 1 straipsnio 1 dalies pažeidimo, Komisija teigia, pirma, kad, kadangi perkančioji organizacija savo veiksmais pati sukūrė netikrumo situaciją, susijusią su tinkamu motyvų, kurie lėmė skundą pateikusio dalyvio pasiūlymo atmetimą, aiškinimu, ji pažeidė Direktyvą 92/13, aiškinamą atsižvelgiant į ja siekiamą tikslą, t. y. veiksmingumą, ir, antra, kad perkančioji organizacija savo sprendimo negali motyvuoti tik pateikdama nuorodą į vertinimo ataskaitas.
   
      (1)  1993 m. birželio 14 d. Tarybos direktyva 93/38/EEB dėl subjektų, vykdančių savo veiklą vandens, energetikos, transporto ir telekomunikacijų sektoriuose, vykdomų pirkimų tvarkos derinimo (OL L 199, p. 84; 2004 m. specialusis leidimas lietuvių k., 6 sk., 2 t., p. 194).
   
      (2)  1992 m. vasario 25 d. Tarybos direktyva 92/13/EEB dėl įstatymų ir kitų teisės aktų, reglamentuojančių Bendrijos taisyklių taikymą viešųjų pirkimų tvarkai vandens, energetikos, transporto ir telekomunikacijų sektoriuose, suderinimo (OL L 76, p. 14; 2004 m. specialusis leidimas lietuvių k., 6 sk., 1 t. p. 315).